Handling .NET forms and their events in VB6 main application - CodeProject 11,502,821 members (56,382 online)
58.4K 630 21
Perdie Last Visit: 31-Dec-99 18:00 Last Update: 2-Jun-15 12:18Refresh1 Gedagte vir die dag: Vrede in sy teenwoordigheid | Maroela Media
Gedagte vir die dag: Vrede in sy teenwoordigheid
Die vrede van God wat alle verstand te bowe gaan, sal oor julle harte en gedagtes die wag hou in Christus Jesus. (Fil 4:7)
Het jy al iewers in jou lewe, of dit vir tien sekondes of ’n halfuur is, ware vrede beleef? Het jy al op ’n plek gekom en gedink “Hier wil ek bly”? Daar ís so ’n plek, en dit is by God. Daardie plek waar vrede alle verstand te bowe gaan en jy lief is vir almal, en jy vergewe almal, en jy sien kans vir enigiets. Dit is die wonderlikste plek om te wees.
Dit is waar ek ook wil wees. Ek wil in sy teenwoordigheid leef en werk. Ek wil in sy teenwoordigheid met my kinders speel. Ek wil in sy teenwoordigheid stres hanteer en vergaderings hê. Ek wil oggend, middag en aand in sy teenwoordigheid leef. Maar daarvoor het ons geestelike uithouvermoë nodig. Ons lees in Matteus 24:13 wie tot die einde volhard, sal gered word. Om vrede in God se teenwoordigheid te ervaar moet ons ons daagliks voor Hom gaan verootmoedig en sy leiding vir elke dag vra.
Gedagte vir die dag: Kry jou krag by God